Mercuri (pianeta)
Mercuri (dal latin MERCURIUS, -II) a l'é 'l pì cit pianeta dël sistema solar, col pì davzin al Sol. Për via 'd costa vzinansa a l'é nen tant fàcil s-ciairelo 'nt ël cel.

Ël di 'd Mercuri a dura 58,65 di terestr.

L'atmosfera ëd Mercuri a l'é motobin sutila, tant ch'as peul disse ch'a n'ha scasi nen.
La surfassa dël pianeta a l'é bin grotolùa përchè a l'é tempestà 'd cratéj. Coste qualità-sì a lo fan smijé a la Lun-a.

L'esplorassion 
Doe sonde a l'han viagià vers Mercuri.
Mariner 10 a l'é passà dnans al pianeta tre vire antra 'l 1974 e ël 1975.
Sa sonda a l'ha pijà dle plance ëd mità ëd soa surfassa.
La sconda sonda, Messenger, a l'é stàita lansà an ost 2004.
A l'ha mandà an sla Tèra vàire arlevassion e plance.

Sistema solar